भूकम्पले विध्वंस गर्दा उनी अमेरिकामा थिए । कार्यक्रम नै रद्ध गरेर श्रीमति कुञ्जनासहित नेपाल फर्किए । त्यसपछि सुरु भयो उनको सामाजिक यात्रा । राहत र उद्धारमा पनि उत्तिकै खटे । देश पुनर्निर्माणमा लाग्ने चर्चा चलिरहँदा भूकम्पको पराकम्पन रोकिएको थिएन । मानिसहरुको बिजोक स्थिति देखेर एकिकृत बस्ती निर्माण गर्ने घोषणा गरे । सबैको साथका कारण उनले भूकम्प पिडितका लागि गिरान्चौर एकिकृत बस्ती पनि निर्माण गरे र प्रशंसनीय पात्र बने ।
